[{"text_idx": "#000000", "text": "\u201cBatera\u201d deialdia 16-30 urte bitarteko gazte gasteiztarrei zuzenduta dago, eta gazteen proiektu kulturalei bultzada ematea du xede."}, {"text_idx": "#000001", "text": "Urriaren 16tik abenduaren 16ra gazteek proiektuak aurkeztu ahal izango dituzte. Edozein ideiak balio du euskaraz garatzekoa bada, eta kulturarekin zerikusia badu: liburu edo diska bat argitaratu, ekitaldi bat antolatu, APP bat sortu, bideo-jolas bat garatu, antzezlan bat sustatu....."}, {"text_idx": "#000002", "text": "Jasotako proposamenen artean epaimahaiak 3 proiektu aukeratuko ditu, eta gazte horiei Crowdfunding egitasmo bat eta bere komunikazioa antolatzen lagunduko diete."}, {"text_idx": "#000003", "text": "Behin Crowdfunding egitasmoa martxan izanik, antolatzaileek 1000\u20acko ekarpena egingo diete 3 proposamen irabazleei."}, {"text_idx": "#000004", "text": "Oihaneder Euskararen Etxeak eta Gauekoak Federazioak deialdia antolatzerako orduan,Itsulapikoa.eus plataformaren laguntza izan dute. Elkarte honetako kideek orrialde berezia sortu dute beren webgunean eta bertan daude ikusgai deialdiaren oinarri orokorrak."}]